Scola Corsa

Scola Corsa ("Kortsikar eskola") edo Associu di prumuzione di a lingua è di a cultura corsa  (Korsikar hizkuntza eta kultura sustatzeko elkartea) korsikeraz irakasten duen eskola da. Korsikan sortu zituzten mota horretako ikastetxeak.

 Historia 
Lehenengo bi eskolak 2021ean ireki ziren Bastian eta Biguglian. 2022ko irailaz geroztik, lehen leku horietan kohorte berri bat eta eskola berri bat daude Sarrola-Carcopino-n.

Scola Corsa 1901eko legeko elkartea da eta murgiltze-irakaskuntzako elkarteen Eskolim sarearekin bat egiten du.

Eskola horiek laikoak eta doakoak dira: elkartera biltzeko, gurasoei bakarrik hamar euro urtean eskatzen zaie. Nahi dutenek laguntza librea eman dezakete, federazioaren funtzionamenduan laguntzeko.
Eskolak diru-laguntza instituzionalaren bidez (udalerrien edo Korsikako Kolektibitatearen laguntza), enpresen babesaren bidez, eta partikularrek emandako funts propioen bidez finantzatzen dira.

 Eleaniztasuna 
Ikasleak, haurtzaindegitik hasita, korsikeraz aritzen dira eskola-bizitzako edozein unetan (ikastaroak, aisia, jolasak, kantina, haurtzaindegia, animazioak, eskola-irteerak…). Ahal den guztia egiten da haurrak noiznahi entzun edo praktikatu ahal izateko.

Hizkuntza ikasteko, baliteke astean irakastordu batzuk ez izatea aski. Murgiltze-ikuspegian, korsikera irakaskuntza gunea da, eta horrek aukera ematen dio haurrari kultura korsikarraren pluraltasuna, aberastasuna eta originaltasuna bizitzeko.

Frantsesa murgiltze-ingurunean pixkanaka eta gero eta gehiago sartuz gero, haurrak bi hizkuntzak menderatu ditzake Lehen Hezkuntzaren amaitzean. Elebiduna den haurrak beste hizkuntza batzuk ikasteko trebetasunak garatzen ditu.

 Erreferentziak 

 Ikus, gainera 

 Seaska (ikastolen elkartea)
 Calandreta
 Diwan
 Bressola
 Murgiltze (hizkuntzalaritza)
 Eskolim
 ABCM-Zweisprachigkeit

 Kanpo estekak 

 Scola Corsa webgunea

Kategoria:Frantziako hezkuntza
Kategoria:Korsikera
Kategoria:Eskolak hizkuntzaren arabera
Kategoria:Kortsikerako hitzak eta esaldiak